Neolaidas z Fenea

Neolaidas (Neolaidas) bol olympijský víťaz v boxe dorastencov v roku 392 pred Kr.Pausanias, Periégésis tés Hellados, 6,1,3.Hugo Förster, Die Olympischen Sieger bis zum Ende des 4. Jahrhunderts v. Chr, str. 23.

Neolaidas, syn Proxena z arkádskeho Fenea, zvíťazil na 97. olympijských hrách v boxe dorastencov. Box dorastencov (pygmé) zaradili do olympijského programu na 41. hrách v roku 616 pred Kr. a prvým víťazom tejto disciplíny bol Filótas zo Sybaridy.Pausanias, Periégésis tés Hellados, 5,8,9.

Socha olympijského víťaza Neolaida stála kedysi v olympijskej Altide. Ešte v druhom storočí ju videl cestovateľ Pausanias, ktorý uvádza, že bola umiestnená pri chráme bohyne Héry. Jej autorom bol sochársky majster Alypos zo Sikyónu. 

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v boxe